Diari Oficial de la Generalitat Valenciana


Sumari del DOGV 4637, del 25-11-2003 (2003/905145)

ACORD de 21 de novembre de 2003, del Consell de la Generalitat, constituït en Junta General d'Accionistes, amb el caràcter d'Universal, de la Societat Projectes Temàtics de la Comunitat Valenciana, SA, pel qual es nomena el director general de la mercantil.
-----------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/a/2003/11/21/(1)/dof/vci/html**

### Dades del document

Número de DOGV
:   4637

Data del DOGV
:   25-11-2003

Secció del DOGV
:   I. DISPOSICIONS GENERALS

Número del document
:   2003/905145


Data del document
:   21-11-2003

Organisme emissor


Tipus de document
:   Acord

Descriptors 

:   * empresa pública

ACORD de 21 de novembre de 2003, del Consell de la Generalitat, constituït en Junta General d'Accionistes, amb el caràcter d'Universal, de la Societat Projectes Temàtics de la Comunitat Valenciana, SA, pel qual es nomena el director general de la mercantil. [2003/X12555]
  
El Consell de la Generalitat, en la reunió del dia 21 de novembre de 2003, va adoptar l'acord següent:
  
L'article 15 dels Estatuts de la Societat Projectes Temàtics de la Comunitat Valenciana, SA, determina que el director general serà designat per la Junta General d'Accionistes i tindrà les facultats que el Consell d'Administració, reservant-se les necessàries per a assegurar el govern de l'entitat, li assigne mitjançant l'apoderament corresponent. Així mateix, d'acord amb l'article 14.6 estatutari, correspon al president del Consell d'Administració proposar a la Junta General d'Accionistes el nomenament i la separació del director general de la societat, així com la seua retribució.
  
  
La Generalitat és l'únic soci de la mercantil Societat Projectes Temàtics de la Comunitat Valenciana, SA, per això correspon al Consell de la Generalitat, constituït en Junta General d'Accionistes, amb el caràcter d'Universal, el nomenament del director general.
  
  
En virtut d'això, el Consell de la Generalitat, reunit a València el dia 21 de novembre de 2003, com a Junta General d'Accionistes, amb el caràcter d'Universal, de la mercantil Societat Projectes Temàtics de la Comunitat Valenciana, SA, unipersonal, accepta per unanimitat la realització de la Junta, així com els punts següents de l'ordre del dia de la reunió:
  
  
1r. Nomenament del director general de la mercantil.
  
2n. Autoritzar el president i el secretari del Consell d'Administració perquè qualsevol d'ells, indistintament, realitze els actes necessaris per a l'execució del que s'acorde en la present reunió, i atorgar per a això, si és el cas, les oportunes escriptures públiques i instar-ne la inscripció en el Registre Mercantil.
  
3r. Autoritzar el secretari del Consell d'Administració per a certificar el contingut de l'acta de la present Junta Universal d'Accionistes i els acords que s'hi han pres.
  
  
Es troben presents tots els socis de la societat, ja que en tractar-se d'una empresa pública de la Generalitat, esta n'és soci únic.
  
  
Després de la deliberació oportuna i en no haver-hi intervencions la constància de les quals se sol·licita, el Consell de la Generalitat, en la condició de Junta General d'Accionistes, amb el caràcter d'Universal, per unanimitat
  
  
ACORDA
  
  
Primer
  
Nomenar, a proposta del president del Consell d'Administració, Felipe Codina Bellés director general de la mercantil Societat Projectes Temàtics de la Comunitat Valenciana, SA.
  
D'acord amb el que disposa l'article 15 dels Estatuts socials, el director general tindrà les facultats que el Consell d'Administració, reservant-se les necessàries per a assegurar el govern de l'entitat, li assigne mitjançant l'apoderament corresponent.
  
  
  
Segon
  
Autoritzar el president i el secretari del Consell d'Administració perquè qualsevol d'ells, indistintament, puga realitzar els actes necessaris per a l'execució del que s'ha acordat en la present reunió i atorgar per a això, si és el cas, les oportunes escriptures públiques i instar-ne la inscripció al Registre Mercantil.
  
  
  
Tercer
  
Autoritzar el secretari del Consell d'Administració per a certificar el contingut de l'acta de la present Junta Universal d'Accionistes i els acords que s'hi han pres.
  
Estos acords es transcriuen literalment.
  
I, en no haver-s'hi debatut més assumptes que els ressenyats en l'ordre del dia, s'aprova l'acta corresponent a la present reunió de la Junta General Universal d'Accionistes de la mercantil Societat Projectes Temàtics de la Comunitat Valenciana, SA.
  
  
València, 21 de novembre de 2003
  
  
El conseller secretari del Consell de la Generalitat,
  
ALEJANDRO FONT DE MORA TURÓN


Còpia Permalink ELI